З А П О В Е Д  
№ 254/27.08.2025 г.  
гр. Враца

На основание чл. 3, ал. 4 от Устройствения правилник на областните дирекции „Земеделие” и чл. 104к, ал. 1 от Правилника за прилагане на Закона за собствеността и ползването на земеделските земи (ППЗСПЗЗ), във връзка с чл. 37и, ал.13 от Закона за собствеността и ползването на земеделските земи (ЗСПЗЗ), Заповед № РД 46 – 52/04.03.2025г. на министъра на земеделието и храните, обнародвана в «Държавен вестник», бр.21/14.03.2025г. и писмо с рег. № 9166-3/26.02.2025 г. за съгласуване на „Списък със свободните пасища, мери и ливади от държавния поземлен фонд, находящи се на територията на област Враца, за отдаване под наем по реда на чл. 37и от ЗСПЗЗ, считано от календарната 2026 година“, допълнен с писмо с рег. № 9166-21/30.04.2025 г. на министъра на земеделието и храните и писмо с рег. № 9166-16/21.03.2025 г. на министъра на земеделието и храните за съгласуване на „Списък със свободните земеделски земи по § 12а от ПЗР на ЗСПЗЗ, представляващи пасища, мери и ливади за отдаване под наем по реда на чл. 37и, ал. 13 от ЗСПЗЗ, за срок от една календарна година, за календарната 2026 година“

Н А Р Е Ж Д А М:

1. Откривам процедура за провеждане на тръжна сесия с тайно наддаване за отдаване под наем на свободните пасища, мери и ливади от държавния поземлен фонд (ДПФ) и земеделски земи по § 12а от ПЗР на ЗСПЗЗ, с начин на трайно ползване – пасище на територията на Област Враца за срок от 1 /една/ календарна година, **за календарната 2026 година.**
2. Обект на търга са свободните пасища, мери и ливади от ДПФ, подробно описани по общини, землища, имоти, начин на трайно ползване, категория, форма на отдаване /наем/, срок на предоставяне и начална тръжна цена в списъци, които са неразделна част от тази заповед.
3. Условия за участие - Право на участие в търга имат само собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или в съседна община, независимо от областта, в която се намира - физически лица, кооперации, регистрирани по Закона за кооперациите, еднолични търговци и юридически лица, регистрирани по Закона за търговския регистър и регистъра на юридическите лица с нестопанска цел. Кандидатите следва да отговарят на условията на чл. 104ж от ППЗСПЗЗ.
4. **Началната тръжна цена и размерът на депозита за участие в търга** са определени със Заповед № РД 46–52/04.03.2025г. на Министъра на земеделието и храните. Размерът на депозита за участие в търга за ползване на ливади, пасища и мери за срок от една календарна година е 20 % от началната тръжна цена, умножена по площта на имота.

Срокът за плащане на депозита е 30 дни, считано от датата на публикуването на заповедта във вестник „Северозапад днес”.

1. Условия за плащане на депозита. Плащанията да се извършват в български лева, по банков път по сметка на ОД „Земеделие” - Враца в УниКредит Булбанк:

**IBAN: BG 12 UNCR 70003319712916**

**BIC код на банката: UNCRBGSF**

1. Място и срок за получаване на документи за участие в търг. Документите за участие в търга се получават от ОД „Земеделие” – Враца, адрес: гр. Враца, бул. „Христо Ботев” № 78, ет.1, всеки работен ден от 09:00 до 17:30 часа. Документите могат да се изтеглят и от интернет страницата на дирекцията: <http://www.mzh.government.bg/ODZ-Vratza/bg/Home.aspx>
2. **Място и срок за подаване на документи за участие в търг**. Документите за участие в търга:

- заявление – оферта за участие по образец, част от тръжната документация, **за всеки имот поотделно, като предложената тръжна цена следва да бъде само в цели левове на декар**, изписана с цифри и с думи за всеки номер имот - обект на търга;

- банково бордеро за внесен депозит – за всеки имот поотделно;

- декларация по чл. 37и, ал. 13 от ЗСПЗЗ и за оглед на имот/и;

- декларация за информираност и съгласие за обработване на лични данни;

се подават в ОД „Земеделие” –Враца, адрес: гр. Враца, бул. „Христо Ботев” № 78, ет.1, всеки работен ден от 09:00 до 17:30 часа, в срок от 30 дни, считано от датата на публикуването на заповедта във вестник “Северозапад днес” до **29.09.2025 г. (включително).** Документите за участие в търга се представят в запечатан непрозрачен плик, адресиран до Областна дирекция "Земеделие"-Враца с указанието „ЗА УЧАСТИЕ В ТЪРГ“.

1. **Информация за земите – обект на търга**, са подробно описани по общини, землища, имоти, начин на ползване, форма на отдаване (наем), срок на предоставяне, начална тръжна цена, в списъци, които са обявени в Областна Дирекция „Земеделие” – Враца и в Общинските служби по земеделие на територията на област Враца, както и на интернет страницата на ОД „Земеделие” - Враца, web site: <http://www.mzh.government.bg/ODZ-Vratza/bg/Home.aspx>
2. Място и дата за провеждане на търга. Търгът ще се проведе на **01.10.2025 г. от 09.30 ч.** в сградата на Областна дирекция “Земеделие” – Враца, адрес: гр. Враца, бул. „Христо Ботев” №78, ет.1 след изтичане на срока за подаване на документите, със задължително присъствие на кандидатите или упълномощени от тях лица с нотариално заверено пълномощно.

ОД „Земеделие” – Враца запазва правото си при техническа необходимост да промени мястото за провеждане на търга, за което подалите документи кандидати ще бъдат уведомени.

1. **Условия за плащане на цената.** Плащанията се извършват в български лева, по банков път, в срокове и при условия, съгласно клаузите на образци на договори, одобрени със Заповед № РД 46 – 52/04.03.2025г. на министъра на земеделието и храните.
2. В случаите по чл. 104 п от ППЗСПЗЗ /когато от няколко участници е предложена една и съща цена за даден имот, между тях се провежда търг с явно наддаване с начална цена - предложената от кандидатите цена, като стъпката за наддаване е в размер на един лев. При отказ за участие в наддаването търгът се прекратява.
3. Място за обявяване на резултатите от търга: На информационните табла в ОД „Земеделие” - Враца, бул. „Христо Ботев” №78, ет.1 и в общинските служби по земеделие на територията на област Враца, както и на интернет страницата на ОД „Земеделие” - Враца на адрес: <http://www.mzh.government.bg/ODZ-Vratza/bg/Home.aspx>

**инж. Пламен Кузманов /п/**

*Директор на ОД „Земеделие” – Враца*